Ο καταρράκτης του Βικτόρια Παρκ του Βερολίνου σε καρτ-ποστάλ της εποχής
Ο **τεχνητός καταρράκτης** είναι η απομίμηση φυσικού καταρράκτη, που χρησιμοποείται στην αρχιτεκτονική τοπίου για να διακοσμήσει έναν εξωτερικό ή και εσωτερικό χώρο. 

Οι τεχνητοί καταρράκτες χρησιμοποιούνται ευρέως στην ιαπωνική κηποτεχνία εδώ και αιώνες. Το κλασικό εγχειρίδιο κηπουρικής "Sakuteiki", που γράφτηκε στα μέσα με τέλη του 11ου αιώνα, απαριθμεί εννέα διαφορετικούς τύπους τεχνητών καταρρακτών.  

Οι τεχνητοί καταρράκτες ήταν δημοφιλείς στην Ευρώπη στα τέλη του 19ου και στις αρχές του 20ου αιώνα. Δημοφιλέστερος όλων θεωρείτο ο καταρράκτης του "Βικτόρια Πάρκ" (Viktoriapark) στο Βερολίνο, που δημιουργήθηκε το 1888. 
Την ίδια περίπου εποχή στις ΗΠΑ ξεχώριζαν οι καταρράκτες Χάνινγκτον στο Γκόλντεν Γκέιτ Παρκ του Σαν Φρανσίσκο. Το 1896, ήταν εξάλλου και ο μόνος τεχνητός καταρράκτης σε δημόσιο πάρκο. 

Από τους σύγχρονους τεχνητούς καταρράκτες εξωτερικού χώρου αξίζει να γίνει μνεία στον καταρράκτη του εμπορικού κέντρου "Liebian International Plaza" στο Γκουϊγιάνγκ της επαρχίας Κουεϊτσόου της Κίνας που έχει ύψος 108 μέτρων, διατρέχοντας την μπροστινή όψη του ουρανοξύστη που τον φιλοξενεί.

Καταρράκτες εσωτερικού χώρου
----------------------------

Οι τεχνητοί καταρράκτες εσωτερικού χώρου ποικίλλουν σε μέγεθος. Οι εσωτερικοί καταρράκτες θεωρείται ότι κινητοποιούν συναισθήματα γαλήνης, παράγουν υγρασία και προκαλούν λευκό θόρυβο, ιδιότητες ωφέλιμες για ψυχοσωματική ευεξία των ανθρώπων.

Φωτογραφίες
-----------

* Ιαπωνικός τεχνητός καταρράκτης σε πάρκοΙαπωνικός τεχνητός καταρράκτης σε πάρκο
* Οι περίφημοι καταρράκτες Cascata delle Marmore, τεχνητή κατασκευή της ρωμαϊκής περιόδου, στην επαρχία της Ούμπρια, στην ΙταλίαΟι περίφημοι καταρράκτες Cascata delle Marmore, τεχνητή κατασκευή της ρωμαϊκής περιόδου, στην επαρχία της Ούμπρια, στην Ιταλία
* Οι καταρράκτες του ιστορικού ξενοδοχείου Monte Palace στη ΜαδέραΟι καταρράκτες του ιστορικού ξενοδοχείου Monte Palace στη Μαδέρα
* Τεχνητός καταρράκτης, μέρος της εικαστικής εγκατάστασης του Όλαφουρ Ελίασον το 2008, στο Γκόβερνορς Άιλαντ της Νέας ΥόρκηςΤεχνητός καταρράκτης, μέρος της εικαστικής εγκατάστασης του Όλαφουρ Ελίασον το 2008, στο Γκόβερνορς Άιλαντ της Νέας Υόρκης

  

* Καταρράκτης στο εσωτερικό του International Center Building στο ΝτητρόιτΚαταρράκτης στο εσωτερικό του International Center Building στο Ντητρόιτ
* Τεχνητός καταρράκτης και γλυπτά σε εταιρεία μεταφορών στο ΣάλτσμπουργκΤεχνητός καταρράκτης και γλυπτά σε εταιρεία μεταφορών στο Σάλτσμπουργκ
* Διακοσμητικό στοιχείο σε θέατρο της ΜαδρίτηςΔιακοσμητικό στοιχείο σε θέατρο της Μαδρίτης
* Τείχος καταρράκτη σε ιδιωτικό νοσοκομείο στο Χιούστον, Τέξας*Τείχος καταρράκτη* σε ιδιωτικό νοσοκομείο στο Χιούστον, Τέξας

Παραπομπές
----------

1. 1 2  Susan C. Anderson (Editor), Bruce Tabb (Editor), *Water, Leisure and Culture: European Historical Perspectives*, Berg Publishers, 2002, (ISBN 1859735401), page 122
2. ↑  Takei, Jiro *et al.* (2001). *Sakuteiki Visions of the Japanese Garden: A Modern Translation of Japan's Gardening Classic,* p. 3 n1
3. ↑  David Young, Michiko Young, *The Art of the Japanese Garden*, Tuttle Publishing, 2005, (ISBN 0804835985), page 30
4. ↑  *Gardening Magazine*, 1896, page 363
5. ↑  Maggie Hiufu Wong, *New skyscraper in China features 108-meter-tall waterfall*, CNN Travel, 26 July 2018
6. ↑  *Zen & the Art of Pond Building*, D. J. Herda, Sterling Publishing Company, Inc. 2008, (ISBN 1402742746), page 9

Εξωτερικοί σύνδεσμοι
--------------------

* Πολυμέσα σχετικά με το θέμα  Artificial waterfalls στο Wikimedia Commons